Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 1052

93. Árucsoport Fegyver és lőszer; ezek alkatrésze és tartozéka 93.05 A 93.01—93.04 vtsz. alá tartozó fegyverek alkatrésze és tartozéka 9305 29 30 Durván alakított fegyveragy Ezen alszám alá tartozik az egyetlen fadarabból készült puskatus nyersdarab, a mellső markolatig érő is, amelynek bár megközelítő alakja olyan mint a puskatusé, további megmunkálás nélkül használatra még nem alkalmas. Ez alá az alszám alá csak azok a nyersdarabok tartoznak, amelyek olyan durva alakításon mentek már át, hogy más célra, mint a alszám szövegében jelzett, gazdaságosan nem használhatók. 9305 90 10 A 93.01 vtsz. alá tartozó katonai fegyverekhez Ez alá az alszám alá a 93.05 vtsz. HR Magyarázatának (1)—(7) pontjában felsorolt alkatrészek osztályozhatók, feltéve, hogy típusuk és kidolgozásuk alapján jól láthatóan alkalmatlanok vadász-, sport-, céllövő vagy más, a 93.02, 93.03 vagy a 93.04 vtsz. alá tartozó fegyverhez. 93.06 Bomba, gránát, torpedó, akna és hasonló harci lőszer, valamint ezek alkatrésze; töltény és más lőszer, valamint ezek alkatrésze, beleértve a tölténytömítő anyagokat is 9306 21 00 Töltény sörétes fegyverhez A sörétes fegyver tölténye olyan lőfegyverből kilőtt összetett egység, amely lövedékből (sörét vagy golyó) és olyan házból áll, amely a robbanótöltetet és a detonátort tartalmazó fém alapot foglalja magában. 9306 30 10 A 93.02 vtsz. alá tartozó revolverekhez és pisztolyokhoz, valamint a 93.01 vtsz. alá tartozó géppisztolyokhoz Az idetartozó, lőfegyverhez szánt töltények közös jellemzője, hogy rövidek és tömörek. Ilyen alkatrészek, pl. ház, az ütőszeggel is, lövedék alaplap vörösrézből. A nem vagy csak durván megmunkált alkatrészek is ide tartoznak. 9306 30 30 Katonai fegyverhez Ide tartozik a puska és karabély tölténye [a lőpor nélküli gyakorlótöltény kivételével (9306 30 98 alszám)] golyókkal, üresen, gyújtólövedék, páncéltörő lövedék stb. XX. ÁRUOSZTÁLY KÜLÖNFÉLE ÁRUK

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes